PATVIRTINTA

Vilniaus darželio-mokyklos „Šaltinėlis“ direktorės

2021 m. rugsėjo 1 d. įsakymu Nr. V-50

# VILNIAUS DARŽELIO-MOKYKLOS „ŠALTINĖLIS“ DARBO APMOKĖJIMO SISTEMOS APRAŠAS

 **I SKYRIUS**

 **BENDROSIOS NUOSTATOS**

1. Vilniaus darželio-mokyklos „Šaltinėlis“ darbuotojų darbo užmokesčio apmokėjimo sistemos aprašas (toliau- Sistema) nustato Vilniaus darželio-mokyklos „Šaltinėlis“ (Toliau - Mokyklos) darbuotojų, dirbančių pagal darbo sutartis (toliau – darbuotojai), darbo apmokėjimo sąlygas ir dydžius, materialines pašalpas, darbuotojų pareigybių lygius ir grupes, taip pat kasmetinį veiklos vertinimą.
2. Vilniaus darželio-mokyklos „Šaltinėlis“ darbuotojų darbo užmokesčio skaičiavimo tvarka parengta vadovaujantis 2017 m. sausio 17 d. Lietuvos Respublikos valstybės ir savivaldybių įstaigų darbuotojų darbo apmokėjimo įstatymu Nr. XIII-198 ir 2019 m. gruodžio 5 d Nr. XIII-2606 Lietuvos Respublikos valstybės ir savivaldybių įstaigų darbuotojų darbo apmokėjimo įstatymo Nr. XIII-198 9 straipsnio 1,2,3,4 ir 5 priedų pakeitimo įstatymu, 2021 m. birželio 29 d. Nr. XIV-447 Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo Nr. XIII-198 7,8,14 straipsnių ir 5 priedo pakeitimo įstatymas (toliau- Įstatymas).
3. Biudžetinių įstaigų darbuotojų darbo užmokestį sudaro:
	1. pareiginė alga (mėnesinė alga – pastovioji ir kintamoji dalys, arba pastovioji dalis);
	2. priemokos;
	3. mokėjimas už darbą poilsio ir švenčių dienomis, nakties bei viršvalandinį darbą, budėjimą ir esant nukrypimams nuo normalių darbo sąlygų;
	4. premijos.
4. Naudojamos sąvokos:

Išsilavinimas – valstybės pripažįstamais dokumentais patvirtinta išsilavinimo pakopa.

Darbo stažas – tai laikas, per kurį asmuo turėjo darbo santykius, taip pat kiti laikotarpiai, kurie pagal norminius teisės aktus ar kolektyvines sutartis gali būti įskaičiuojami į darbo stažą.

Mokytojas – asmuo, ugdantis mokinius pagal formaliojo arba neformaliojo švietimo programas.

Pedagogas – asmuo, įgijęs aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą ir atitinkamą pedagogo kvalifikaciją.

Sudėtingas darbas – darbas su vaikais, kurie turi specialiųjų poreikių, arba nurodytas Įstatymo 5 priede.

Pareiginė alga – pagal Įstatymo patvirtintus koeficientų dydžius Mokyklos direktoriaus nustatyta darbo užmokesčio pastovioji dalis, mokama darbuotojui už darbą pagal darbo sutartį, ir kintamoji dalis, kuri nustatoma pagal praėjusių metų veiklos vertinimą arba priėmimo į darbą metu, atsižvelgiant į darbuotojo profesinę kvalifikaciją ir jam keliamus uždavinius.

Pedagoginis darbo stažas – specialus darbo stažas, kuris nustatomas Švietimo ir mokslo ministro nustatyta tvarka.

Profesinio darbo patirtis – patirtis įgyta dirbant pagal darbo sutartį ar savarankiškai. Darbo patirtimi gali būti laikomas darbas bet kokios teisinės formos juridiniame asmenyje ar dirbant savarankiškai, kai dirbant tokį darbą yra atliekamos tos pačios ar panašios funkcijos, kurios yra nurodytos įstaigos vadovo patvirtintame konkrečios pareigybės aprašyme.

Vadovaujamo darbo patirtis – tam tikro kolektyvo veiklos organizavimas, tvarkymas, buvimas atsakingu už organizacijos veiklą.

Kitos sistemoje naudojamos sąvokos atitinka kituose teisės aktuose apibrėžtas sąvokas.

# II SKYRIUS

**DARBUOTOJŲ PAREIGYBIŲ GRUPĖS**

1. Mokyklos vadovas tvirtina darbuotojų pareigybių sąrašus, naudodamasis Lietuvos Respublikos ūkio ministro patvirtintu Lietuvos profesijų klasifikatoriaus kodu ir pritaikydamas profesijos pavadinimą konkrečiai pareigybei įvardinti.
2. Mokyklos darbuotojų pareigybės skirstomos pagal šias pareigybių grupes:
	1. direktorius, direktoriaus pavaduotojai;
	2. specialistai;
	3. kvalifikuoti darbuotojai;
	4. darbininkai.
3. Mokytojų, dirbančių pagal bendrojo ugdymo programas, pareigybių skaičius Mokykloje nustatomas, atsižvelgiant į:
	1. mokyklos pagal atitinkamas ugdymo programas dirbančių mokytojų kontaktinių valandų skaičių per mokslo metus, nustatytą atsižvelgiant į sąlyginių klasių (grupių) skaičių ir dydį, nustatytus pagal Mokymo lėšų apskaičiavimo, paskirstymo ir panaudojimo tvarkos aprašą, kurį tvirtina Lietuvos Respublikos Vyriausybė, taip pat biudžetinės įstaigos savininko teises ir pareigas įgyvendinančios institucijos papildomai finansuojamų klasių (grupių) skaičių.
	2. vidutinį kontaktinių valandų, tenkančių per mokslo metus vienai pareigybei, skaičių, kuris nustatomas pagal Mokymo lėšų apskaičiavimo, paskirstymo ir panaudojimo tvarkos apraše nustatytas vidutinių kontaktinių valandų, tenkančių per mokslo metus vienai pareigybei, normas pagal sąlyginį klasės (grupės) dydį.

# III SKYRIUS

**PAREIGINĖS ALGOS PASTOVIOSIOS DALIES NUSTATYMAS IR DIDINIMAS**

1. Darbuotojų pareiginės algos pastovioji dalis nustatoma, atsižvelgiant į šiuos kriterijus:
	1. veiklos sudėtingumą;
	2. darbo krūvį (neviršijant nustatyto darbo laiko);
	3. atsakomybės lygį;
	4. papildomų įgūdžių ar svarbių einamoms pareigoms žinių turėjimą;
	5. savarankiškumo lygį;
	6. darbo funkcijų įvairovę,
	7. vadovaujamo darbo patirtį;
	8. kitus, direktoriaus vertinimu, svarbius kriterijus.
2. Tiesioginis vadovas, atsižvelgdamas į Aprašo 9 punkte nustatytus kriterijus, teikia Mokyklos direktoriui siūlymą dėl konkrečiai darbuotojo pareigybei nustatytino pareiginės algos pastoviosios dalies dydžio. Siūlymas išreiškiamas nurodant, kiek procentų nuo pareiginės algos pastoviosios dalies koeficientų, nustatytų Lietuvos Respublikos Valstybės ir savivaldybių įstaigų darbuotojų darbo apmokėjimo įstatymo 1, 2, 3, 4, 5 prieduose (atsižvelgiant į pareigybės lygį), minimumo turėtų sudaryti tai darbuotojo pareigybei nustatyta pareiginės algos pastovioji dalis. Kuo veikla sudėtingesnė, įvairesnės funkcijos, atsakomybės lygis didesnis, tuo didesnis procentas nuo pareiginės algos pastoviosios dalies minimumo nustatomas.
3. Pareiginės algos pastovioji dalis:
	1. Mokyklos darbuotojų, išskyrus darbininkus, pareiginės algos pastovioji dalis nustatoma pareiginės algos koeficientais. Pareiginės algos koeficiento vienetas yra lygus pareiginės algos baziniam dydžiui. Pareiginės algos pastovioji dalis apskaičiuojama atitinkamą pareiginės algos koeficientą dauginant iš pareiginės algos bazinio dydžio;
	2. Mokyklos konkretaus darbuotojo pareiginės algos pastovioji dalis nustatoma pagal Lietuvos Respublikos Valstybės ir savivaldybių įstaigų darbuotojų darbo apmokėjimo įstatymo 2, 3, 4, 5 priedus, atsižvelgiant į darbuotojų profesinio darbo patirtį;
	3. Pareiginės algos pastoviosios dalies koeficientas nustatomas iš naujo pasikeitus darbuotojų pareigybių skaičiui, vadovaujamo darbo patirčiai ir (ar) profesinio darbo patirčiai ar nustačius, kad Mokyklos vadovo ar jo pavaduotojo pareiginė alga (pastovioji dalis kartu su kintamąja dalimi) viršija praėjusio ketvirčio biudžetinės įstaigos darbuotojų 5 vidutinius pareiginių algų (pastoviųjų dalių kartu su kintamosiomis dalimis) dydžius;
	4. Mokytojų pareiginės algos pastoviosios dalies koeficientai nustatomi iš naujo rugsėjo 1

d. ir sausio 1 d. sudarant Bendrojo ugdymo mokyklų pedagoginių darbuotojų, finansuojamų iš mokymo lėšų ugdymo planui įgyvendinti, tarifinį sąrašą.;

* 1. Darbininkų pareiginės algos pastovioji dalis nustatoma minimaliosios mėnesinės algos dydžio;
	2. Pareiginės algos pastoviosios dalies koeficientas didinamas 20 procentų Lietuvos Respublikos Valstybės ir savivaldybių įstaigų darbuotojų darbo apmokėjimo įstatymo 7 straipsnio 6 dalyje nustatytais atvejais;
	3. Pareiginės algos pastoviosios dalies koeficiento padidinimas iki 100 procentų Lietuvos Respublikos Valstybės ir savivaldybių įstaigų darbuotojų darbo apmokėjimo įstatymo 7 straipsnio 7 dalyje nustatytu – kai nustatytas atskirų profesijų trūkumas Lietuvos Respublikos darbo rinkoje;
	4. Apskaičiuotas Mokyklos darbuotojo pareiginės algos pastoviosios dalies koeficientas sulygstamas darbo sutartyje.

# IV SKYRIUS

**MOKYTOJŲ, PAGALBOS MOKINIUI SPECIALISTŲ, MOKYKLOS VADOVŲ, JŲ PAVADUOTOJŲ UGDYMUI PAREIGINĖ ALGA, DARBO UŽMOKESTIS IR DARBO KRŪVIO SANDARA**

1. Mokytojų (išskyrus trenerius) ir pagalbos mokiniui specialistų pareiginės algos pastovioji dalis nustatoma pagal 2017 m. sausio 17 d. Lietuvos Respublikos valstybės ir savivaldybių įstaigų darbuotojų darbo apmokėjimo įstatymo Nr. XIII-198 5 priedą, atsižvelgiant į pedagoginio darbo stažą, kvalifikacinę kategoriją ir veiklos sudėtingumą.
	1. Pareiginės algos pastoviosios dalies koeficientai dėl veiklos sudėtingumo mokytojams didinami 1–15 procentų:
		1. kurių klasėje (grupėje) ugdomi 1 ir daugiau mokinių, dėl įgimtų ar įgytų sutrikimų turinčių vidutinius specialiuosius ugdymosi poreikius, ir (arba) 1 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;
		2. mokantiems mokinį, kuriam dėl ligos ar patologinės būklės skirtas mokymas namuose;
		3. mokantiems vieną ir daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje pagal bendrojo ugdymo programą;
		4. pareiginės algos pastoviosios dalies koeficientai gali būti didinami iki 20 procentų už svarbias mokyklos Veiklos ir Strateginio planų įgyvendinimo veiklas/projektus.

12.Pareiginės algos pastoviosios dalies koeficientai dėl veiklos sudėtingumo specialiesiems pedagogams ir logopedams:

12.1. didinami 5 procentais teikiantiems specialiąją pedagoginę pagalbą mokiniams, kuriems dėl ligos ar patologinės būklės skirtas mokymas namuose;

12.2. gali būti didinami iki 20 procentų už svarbias mokyklos Veiklos ir Strateginio planų įgyvendinimo veiklas/projektus.

12.3. Pareiginės algos pastoviosios dalies koeficientai dėl veiklos sudėtingumo gali būti didinami iki 20 procentų socialiniams pedagogams, psichologo asistentams, psichologams už svarbias mokyklos Veiklos ir Strateginio planų įgyvendinimo veiklas/projektus.

13. Mokyklos vadovo, jo pavaduotojų ugdymui pareiginės algos pastovioji dalis nustatoma pagal šio įstatymo 5 priedą, atsižvelgiant į mokykloje ugdomų mokinių skaičių, pedagoginio darbo stažą ir veiklos sudėtingumą.

13.1. Pareiginės algos pastoviosios dalies koeficientai dėl veiklos sudėtingumo gali būti didinami 5–10 procentų:

13.1.1. atsakingiems už mokinių, turinčių specialiųjų ugdymosi poreikių, ugdymo organizavimą, jeigu mokykloje ugdoma (mokoma) 10 ir daugiau mokinių, dėl įgimtų ar įgytų sutrikimų turinčių vidutinių, didelių ar labai didelių specialiųjų ugdymosi poreikių;

13.1.2. jeigu mokykloje ugdoma (mokoma) 10 ar daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pagal bendrojo ugdymo ir profesinio mokymo programas pradžios Lietuvos Respublikoje;

13.1.3. gali būti didinami ne daugiau 25 procentų mokyklos vadovui ir jo pavaduotojams ugdymui už svarbias mokyklos Veiklos ir Strateginio planų įgyvendinimo veiklas/projektus.

13.2. Mokyklos ugdymą organizuojančių skyrių vedėjų pareiginės algos pastovioji dalis nustatoma pagal šio įstatymo 5 priedą, atsižvelgiant į pedagoginio darbo stažą ir veiklos sudėtingumą.

13.2.1. Pareiginės algos pastoviosios dalies koeficientai dėl veiklos sudėtingumo gali būti didinami 5–10 procentų:

13.2.2. atsakingiems už mokinių, turinčių specialiųjų ugdymosi poreikių, ugdymo organizavimą, jeigu skyriuje ugdoma (mokoma) 5 ir daugiau mokinių, dėl įgimtų ar įgytų sutrikimų turinčių vidutinių, didelių ar labai didelių specialiųjų ugdymosi poreikių;

13.2.3. jeigu skyriuje ugdoma (mokoma) 5 ar daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pagal bendrojo ugdymo ir profesinio mokymo programas pradžios Lietuvos Respublikoje;

14. Mokytojų (išskyrus trenerių), pagalbos mokiniui specialistų kvalifikacinės kategorijos, atsižvelgiant į išsilavinimą ir jų turimų kompetencijų, reikalingų profesinei veiklai, visumą, nustatomos švietimo ir mokslo ministro nustatyta tvarka. Mokytojams (išskyrus trenerius) ir pagalbos mokiniui specialistams, baigusiems profesinio mokymo programą, įgijusiems vidurinį išsilavinimą ir kvalifikaciją, gali būti suteikiamos atitinkamai mokytojo, vyresniojo mokytojo ar pagalbos mokiniui specialisto, vyresniojo pagalbos mokiniui specialisto kvalifikacinės kategorijos. Mokytojams (išskyrus trenerius) ir pagalbos mokiniui specialistams, įgijusiems aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą, gali būti suteikiamos atitinkamai mokytojo, vyresniojo mokytojo, mokytojo metodininko, mokytojo eksperto ar pagalbos mokiniui specialisto, vyresniojo pagalbos mokiniui specialisto, pagalbos mokiniui specialisto metodininko, pagalbos mokiniui specialisto eksperto kvalifikacinės kategorijos. Mokytojams (išskyrus trenerius) ir pagalbos mokiniui specialistams, įgijusiems aukštąjį (aukštesnįjį, įgytą iki 2009 metų, ar specialųjį vidurinį, įgytą iki 19958metų) išsilavinimą ir pedagogo kvalifikaciją, iš karto suteikiama mokytojo ar pagalbos mokiniui specialisto kvalifikacinė kategorija.

15. Pareigybių, kurias einant atliekamas darbas yra laikomas pedagoginiu ir įskaitomas į pedagoginio darbo stažą, sąrašą tvirtina švietimo ir mokslo ministras.

16. Mokyklos vadovo, vadovo pavaduotojų ugdymui pareiginės algos pastoviosios dalies koeficientai nustatomi atsižvelgiant į mokinių skaičių einamųjų metų rugsėjo 1 d.

17. Mokytojų (išskyrus trenerių), pagalbos mokiniui specialistų (specialiųjų pedagogų, logopedų) darbo krūvio sandara (darbo pareigų paskirstymas pagal laiką) pateikiama Įstatymo 5 priede.

18. Mokytojo darbo užmokestį sudaro:

18.1. Pareiginė alga (pastovioji dalis). Pareiginės algos pastovioji dalis sulygstama darbo sutartyje. Pareiginės algos kintamoji dalis nenustatoma.

18.2. Priemokos. Priemokos už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės, ar už

papildomų pareigų ar užduočių, nenustatytų pareigybės aprašyme ir suformuluotų raštu, vykdymą gali siekti iki 30 procentų pareiginės algos pastoviosios dalies dydžio.

18.3. Už darbą poilsio ir švenčių dienomis, nakties bei viršvalandinį darbą ir esant nuokrypiams nuo normalių darbo sąlygų mokama Lietuvos Respublikos darbo kodekso nustatyta tvarka.

18.4. Premijos. Mokytojams ne daugiau kaip vieną kartą per metus gali būti skiriamos premijos, atlikus vienkartines ypač svarbias įstaigos veiklai užduotis. Premijos negali viršyti darbuotojui nustatytos pareiginės algos pastoviosios dalies dydžio. Jos skiriamos neviršijant biudžetinei įstaigai darbo užmokesčiui skirtų lėšų.

19. Mokytojo darbo laiko struktūra:

19.1. kontaktinio darbo su mokiniais valandos – mokytojo tiesioginis bendravimas su mokiniais: formaliai suplanuotas darbo krūvis mokyklos ugdymo planui ir (ar) neformaliojo švietimo programai įgyvendinti ir kitoms kontaktinėms veikloms su mokiniais (toliau-kontaktinės valandos);

19.2. nekontaktinio darbo valandos, susijusios su kontaktiniu darbu – mokytojo veiklos pasirengti kontaktiniam darbui su mokiniais, vertinti mokinių pasiekimus ir apie juos informuoti, profesiniam tobulėjimui (toliau – nekontaktinės valandos);

19.3. nekontaktinio darbo valandos, susijusios su kita ugdomąja veikla – veiklos mokyklos bendruomenei ir kitos veiklos, neapibrėžtos kaip kontaktinės valandos (toliau – kita ugdomoji veikla). Tai veikla su mokiniais, bendradarbiavimas su pedagoginiais darbuotojais, mokinių tėvais (globėjais, rūpintojais) ir mokyklos partneriais; vadovavimas klasei (grupei), mokyklos veiklos kokybės įsivertinimas, siekiant mokyklos ugdymo (mokymo) tikslų ir kita).

20. Darbo laiko struktūra nurodoma darbo grafike ir pamokų tvarkaraščiuose. Darbo norma nustatoma individualiai – pagal darbo sutartyse numatytą režimą.

21. Nekontaktinių valandų struktūra nustatoma mokslo metams.

22. Funkcijoms, susijusioms su kontaktinėmis valandomis vykdyti, priskiriama:

22.1. pasiruošimas (planavimas ir ugdymo individualizavimas: mokymo(-si) metodų ir priemonių parinkimas, užduočių diferencijavimas pagal mokinių mokymosi stilių, ritmą ir tempą, dalijamosios medžiagos rengimas ir. kt.);

22.2. mokinių pasiekimų vertinimas (rašto darbų tikrinimas ir informavimas);

* 1. profesinis tobulėjimas (savišvieta, pamokų stebėjimas, kvalifikacijos tobulinimo renginiai ir kt.).

23. Funkcijoms, priklausančioms nuo kompetencijos lygmens (kvalifikacinės kategorijos) vykdyti, priskiriama:

23.1. vadovavimas darbo grupėms, komisijoms;

23.2. dalyvavimas darbo grupėse, komisijose (prevencinėms programoms vykdyti, mokinių pasiekimams vertinti, mokyklos veiklos kokybei vertinti, prašymams (skundams) nagrinėti, įvykiams tirti ir kt.);

23.3. konsultavimas ugdymo karjerai klausimais;

23.4. vadovavimas ugdymo srities metodinei veiklai;

23.5. kuravimas mokomojo dalyko;

23.6. kolegų konsultavimas profesinio tobulėjimo klausimais;

23.7.dalijimasis dalykine patirtimi su kolegomis (mentorius);

24. Mokytojo darbas laikomas sudėtingu:

24.1. jeigu Mokyklos vaiko gerovės komisijos sprendimu mokiniui reikalinga pagalba, bet darbui klasėje nėra galimybių paskirti mokytojo padėjėjo;

24.2. jeigu klasėje (grupėje) ugdomi 1 ir daugiau mokinių, dėl įgimtų ar įgytų sutrikimų turinčių vidutinius specialiuosius ugdymosi poreikius, ir (arba) 1 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;

24.3.jeigu klasėje (grupėje) ugdomi daugiau mokinių, nei nustatyta.

25. Jeigu mokytojo veiklos sudėtingumas yra laikinojo pobūdžio, nustatytą laikotarpį prie pareiginės algos mokama priemoka.

26. Klasėje (grupėje) ugdomų specialiuosius poreikius turinčių mokinių skaičius apskaičiuojamas taip:

26.1. vienas mokinys, turintis didelių ar labai didelių specialiųjų ugdymosi poreikių, prilyginamas dviem mokiniams, turintiems vidutinius specialiuosius ugdymosi poreikius.,

26.2. suskaičiuojami visi mokytojui pagal klases tenkantys mokiniai, turintys specialiųjų poreikių;

26.3. skaičiuojant vidutinį turinčių specialiųjų ugdymosi poreikių ugdomų mokinių skaičių, visi suskaičiuoti specialiųjų poreikių mokiniai dalijami iš mokytojui tenkančių klasių, kuriose ugdomi SUP mokiniai, skaičiaus;

26.4. gautas skaičius apvalinamas iki sveiko skaičiaus į didesniąją pusę (pvz. 13:6 =2.16=3).

1. Mokytojų darbo krūvio sandarą nustato Mokyklos vadovas pagal Įstatymo 5 priedo 7 ir 9 punktuose nustatytą kontaktinių valandų, valandų funkcijoms, susijusioms su kontaktinėmis valandomis, vykdyti ir valandų funkcijoms, susijusioms su veikla mokyklos bendruomenei, vykdyti proporciją per mokslo metus, kvalifikacinę kategoriją, ugdymo programą, dalyką (dalykų grupę, mokymo modulį) ir kitus kriterijus, atsižvelgdamas į švietimo ir mokslo ministro patvirtintas rekomendacijas dėl mokytojų, dirbančių pagal bendrojo ugdymo programas, darbo krūvio sandaros.

# SKYRIUS

**PAREIGINĖS ALGOS KINTAMOS DALIES MOKĖJIMO TVARKA IR SĄLYGOS**

1. Pareiginės algos kintamoji dalis:
	1. Mokyklos darbuotojų pareiginės algos kintamosios dalies nustatymas priklauso nuo praėjusių metų veiklos vertinimo pagal darbuotojui nustatytas metines užduotis, siektinus rezultatus ir jų vertinimo rodiklius;
	2. Pareiginės algos kintamoji dalis, atsižvelgiant į praėjusių metų veiklos vertinimą, nustatoma vieniems metams ir gali siekti iki 50 procentų pareiginės algos pastoviosios dalies (įskaitant ir pareiginės algos pastoviąją dalį);
	3. Darbuotojo pareiginės algos kintamoji dalis gali būti nustatyta priėmimo į darbą metu, atsižvelgiant į darbuotojo profesinę kvalifikaciją ir jam keliamus uždavinius, tačiau ne didesnė kaip 20 procentų pareiginės algos pastoviosios dalies ir ne ilgiau kaip vieniems metams;
	4. Konkrečius pareiginės algos kintamosios dalies dydžius pagal Mokyklos darbo apmokėjimo sistemą nustato direktorius, o direktoriui, įvertinusi jo praėjusių metų veiklą, – savininko teises ir pareigas įgyvendinanti institucija;
	5. Darbininkams pareiginės algos kintamoji dalis nenustatoma;
	6. Mokytojų ir pagalbos mokiniui specialistų pareiginės algos kintamoji dalis nenustatoma.

# SKYRIUS

**PRIEMOKŲ, PREMIJŲ IR MATERIALINIŲ PAŠALPŲ MOKĖJIMAS**

1. Mokyklos darbuotojams gali būti mokamos priemokos už papildomą darbo krūvį atliekant pareigybės aprašyme nustatytas funkcijas, o taip pat už papildomų pareigų ar užduočių, nenustatytų pareigybės aprašyme, vykdymą. Priemokos gali siekti iki 30 procentų pareiginės algos pastoviosios dalies dydžio. Priemokų ir pareiginės algos kintamosios dalies suma negali viršyti 60 procentų pareiginės algos pastoviosios dalies dydžio.
2. Už darbą poilsio ir švenčių dienomis, nakties ar viršvalandinį darbą, budėjimą ir esant nukrypimams nuo normalių darbo sąlygų Mokyklos darbuotojams mokama Lietuvos Respublikos darbo kodekso nustatyta tvarka.
3. Mokyklos darbuotojams ne daugiau kaip vieną kartą per metus gali būti skiriamos premijos, atlikus vienkartines ypač svarbias įstaigos veiklai užduotis. Taip pat ne daugiau kaip vieną kartą per metus gali būti skiriamos premijos, įvertinus praėjusių kalendorinių metų veiklą

labai gerai. Premijos negali viršyti darbuotojui nustatytos pareiginės algos pastoviosios dalies dydžio. Jos skiriamos neviršijant Mokyklai skirtų darbo užmokesčiui lėšų.

1. Biudžetinės įstaigos darbuotojams, kurių materialinė būklė tapo sunki dėl jų pačių ligos, artimųjų giminaičių, sutuoktinio, partnerio, sugyventinio, jo tėvų, vaikų (įvaikių), brolių

(įbrolių) ir seserų (įseserių), taip pat išlaikytinių, kurių globėjais ar rūpintojais įstatymų nustatyta tvarka yra paskirti biudžetinės įstaigos darbuotojai, ligos ar mirties, stichinės nelaimės ar turto netekimo, jeigu yra pateikti šių darbuotojų rašytiniai prašymai ir atitinkamą aplinkybę patvirtinantys dokumentai, gali būti skiriama iki 5 minimaliųjų mėnesinių algų dydžio materialinė pašalpa iš biudžetinei įstaigai skirtų lėšų.

1. Mirus biudžetinės įstaigos darbuotojui, jo šeimos nariams iš biudžetinei įstaigai skirtų lėšų gali būti mokmama iki 5 minimaliųjų mėnesinių algų dydžio materialinė pašalpa, jeigu pateiktas jo šeimos narių rašytinis prašymas ir mirties faktą patvirtinantys dokumentai.
2. Materialinę pašalpą biudžetinės įstaigos darbuotojams, išskyrus biudžetinės įstaigos vadovą, skiria biudžetinės įstaigos vadovas ar jo įgaliotas asmnuo iš biudžetinei įstaigai skirtų lėšų. Biudžetinės įstaigos vadovui materialinę pašalpą skiria savininko teises ir pareigas įgyvendinanti institucija (savivaldybių biudžetinių įstaigų vadovams - merai ) iš jo vadovaujamai biudžetinei įstaigai skirtų lėšų.

# SKYRIUS

**DARBUOTOJŲ VERTINIMO SISTEMA**

1. Mokyklos darbuotojų kasmetinio veiklos vertinimo tikslas – įvertinti darbuotojų, išskyrus darbininkus, mokytojus ir pagalbos mokiniui specialistus, praėjusių kalendorinių metų veiklą pagal nustatytas metines užduotis, siektinus rezultatus ir jų vertinimo rodiklius.
2. Pedagoginių darbuotojų praėjusių kalendorinių metų veikla vertinama vadovaujantis Lietuvos Respublikos švietimo ir mokslo ministro patvirtintu atitinkamos srities darbuotojų ar specialistų veiklos vertinimo tvarkos aprašu. Kultūros darbuotojų (bibliotekininkų) praėjusių kalendorinių metų veikla vertinama vadovaujantis Lietuvos Respublikos kultūros ministro kultūros darbuotojų veiklos vertinimo tvarkos aprašu. Kitų darbuotojų praėjusių kalendorinių metų veikla vertinama vadovaujantis Lietuvos Respublikos Vyriausybės ar jos įgaliotos institucijos patvirtintu biudžetinių įstaigų darbuotojų veiklos vertinimo tvarkos aprašu.
3. Tiesioginis vadovas, atsižvelgdamas į Mokyklos metinio veiklos plano priemones, darbuotojams nustato metines veiklos užduotis, siektinus rezultatus, jų vertinimo rodiklius ir riziką, kuriai esant užduotys gali būti neįvykdytos. Darbuotojams nustatytos užduotys turi būti aiškios, įvykdomos, turėti nustatytą įvykdymo terminą. Siektinų rezultatų vertinimo rodikliai turi būti aiškūs ir leisti įvertinti, ar pasiektas konkretus rezultatas. Darbuotojas su nustatytomis užduotimis, siektinų rezultatų vertinimo rodikliais ir rizika supažindinamas pasirašytinai.
4. Metinės veiklos užduotys, siektini rezultatai ir jų vertinimo rodikliai Mokyklos darbuotojui turi būti nustatyti kiekvienais metais iki sausio 31 dienos, o einamaisiais metais priimtam darbuotojui – per vieną mėnesį nuo priėmimo į pareigas dienos. Jeigu priėmus į pareigas darbuotoją iki einamųjų kalendorinių metų pabaigos lieka mažiau kaip 6 mėnesiai, tokiam darbuotojui metinės užduotys, siektini rezultatai ir jų vertinimo rodikliai nustatomi kitiems metams iki kitų metų sausio 31 dienos, o einamiesiems metams siektini rezultatai ir jų vertinimo rodikliai nenustatomi.
5. Metines veiklos užduotis, siektinus rezultatus ir jų vertinimo rodiklius Mokyklos darbuotojams nustato ir kasmetinę veiklą vertina tiesioginis jų vadovas.
6. Mokyklos darbuotojų metinė veikla gali būti įvertinama:
	* labai gerai;
	* gerai;
	* patenkinamai;
	* nepatenkinamai.
7. Mokyklos darbuotojų veikla įvertinama kiekvienais metais iki sausio 31 dienos, jeigu darbuotojas ne trumpiau kaip 6 mėnesius per praėjusius kalendorinius metus ėjo pareigas mokykloje:
8. Mokyklos direktoriaus, pavaduotojų ugdymui, ugdymą organizuojančių skyrių vedėjų praėjusių metų veikla pirmą kartą įvertinama iki 2019 m. kovo 1 d. Vėliau kiekvienais metais švietimo įstaigų vadovams iki kovo 1 d. savininko teises ir pareigas įgyvendinanti institucija, vadovaudamasi Vyriausybės ar atitinkamo ministro nustatyta tvarka ir atsižvelgdami į metinio veiklos plano priemones, nustato metines užduotis, susijusias su metinio veiklos plano priemonėmis bei veiklos efektyvumo didinimu, siektinus rezultatus ir jų vertinimo rodiklius.
9. Tiesioginis vadovas, kartu su darbuotojų atstovavimą įgyvendinančiais asmenimis įvertinęs Mokyklos darbuotojo praėjusių kalendorinių metų veiklą:

40.1. labai gerai, – teikia vertinimo išvadą Mokyklos direktoriui su siūlymu nustatyti vieniems metams pareiginės algos kintamosios dalies dydį, ne mažesnį kaip 10 procentų pareiginės algos pastoviosios dalies, ir gali teikti išvadą su siūlymu skirti premiją. Pareiginės algos kintamos dalies didinimas tiesiogiai priklauso nuo gaunamų asignavimų. Jeigu savivaldybės administracija

nedidina asignavimų skirtų Tarnybos darbuotojų darbo užmokesčiui, direktorius didinti pareiginės algos pastoviosios dalies neturi galimybių.

40.2. gerai, – teikia vertinimo išvadą Mokyklos direktoriui su siūlymu nustatyti vieniems metams pareiginės algos kintamosios dalies dydį;

40.3. patenkinamai, – teikia vertinimo išvadą Mokyklos direktoriui su siūlymu vienus metus nenustatyti pareiginės algos kintamosios dalies dydžio;

* 1. nepatenkinamai, – teikia vertinimo išvadą Mokyklos direktoriui su siūlymu vieniems metams nustatyti mažesnį pareiginės algos pastoviosios dalies koeficientą, tačiau ne mažesnį, negu Lietuvos Respublikos Valstybės ir savivaldybių įstaigų darbuotojų darbo apmokėjimo įstatymo 1– 5+ prieduose tai pareigybei pagal vadovaujamo darbo patirtį ir (ar) profesinę darbo patirtį numatytas minimalus pareiginės algos pastoviosios dalies koeficientas.
1. Mokyklos direktorius, gavęs iš tiesioginių vadovų darbuotojų įvertinimą, per 10 darbo dienų priima sprendimą pritarti ar nepritarti darbuotojo tiesioginio vadovo siūlymams dėl šio straipsnio 21 dalyje numatytų nuostatų įgyvendinimo. Šis sprendimas galioja vienus metus. Jeigu Mokyklos direktorius priima motyvuotą sprendimą neįgyvendinti siūlymo ar veiklos vertinimo išvados, darbuotojo iki vertinimo buvusi teisinė padėtis nesikeičia.
2. Mokyklos darbuotojas priimtus sprendimus dėl jo vertinimo turi teisę skųsti darbo ginčams nagrinėti nustatyta tvarka.

#  VIII SKYRIUS BAIGIAMOSIOS NUOSTATOS

1. Ši Sistema peržiūrima ne rečiau kaip vieną kartą per metus arba pasikeitus teisės aktų reikalavimams.
2. Mokykla turi teisę iš dalies arba visiškai pakeisti šią Sistemą.
3. Iškilus ginčui dėl Sistemoje nustatytų taisyklių ir kitų lokaliniais aktais nustatytų taisyklių prieštaringumo, galioja Sistemoje nustatyti principai ir taisyklės, kiek jie neprieštarauja imperatyviems teisės aktų reikalavimams.
4. Sistema patvirtinta, suderinus su darbo taryba ir pasikonsultavus su ja.
5. Darbuotojai ir kiti atsakingi asmenys su šia Sistema ir jos pakeitimais, kai pakeitimai atliekami, supažindinami pasirašytinai ir privalo laikytis joje nustatytų nuostatų.

PRITARTA

Mokyklos darbo tarybos

2021 m. rugpjūčio 27 d. posėdžio protokolu Nr. 1

Mokyklos tarybos 2021 m. rugsėjo 1 d. posėdžio protokolu Nr. 5